थलै सागर

थलै सागर (Thalay Sagar) भारत के उत्तराखण्ड राज्य के उत्तरकाशी ज़िले में गढ़वाल हिमालय के गंगोत्री समूह में स्थित एक पर्वत है। यह गंगोत्री समूह के दक्षिणी छोर पर गौमुख के पवित्र स्थल से 10 किमी दूर स्थित है, जहाँ से भागीरथी नदी आरम्भ होती है। केदारनाथ पर्वत के बाद यह गंगोत्री समूह के दक्षिणी भाग का दूसरा सबसे बड़ा पर्वत है। यह अपने शिला-शिखर और कठिन चढ़ाईयों के लिए पर्वतारोहियों में प्रसिद्ध है। इसके चरणों में केदारताल (झील) स्थित है।

इन्हें भी देखें 
 गंगोत्री समूह
 गढ़वाल हिमालय
 गंगोत्री हिमानी

सन्दर्भ 

उत्तराखण्ड के पर्वत
उत्तरकाशी ज़िले का भूगोल
हिमालय के छह हज़ारी